Aimo Kaarlo Cajander
Aimo Kaarlo Cajander, 1879-1943, finsk skovbrugsvidenskabsmand og politiker. Cajander var professor ved Helsinki Universitet 1911-33 og blandt pionererne inden for skovbrugsvidenskaben; specielt bemærkelsesværdig er hans skovtypeteorier, som har vundet almen anerkendelse. Inden han i 1929 blev leder af det lille Framstegsparti, havde han ledet to tjenestemandsregeringer i 1922 og 1924. I 1937 udsås han til som statsminister at formidle det første regeringssamarbejde mellem Socialdemokratiet og Agrarforbundet. Regeringen blev opløst ved Vinterkrigens udbrud i 1939.